als_Latn dik_Latn sna_Latn
SKF-ja merr çmimin Furnizuesi me cilësi të shkëlqyer 2013 nga Hino Motors, një kompani e Toyota Group
-
Histori
2014 prill 02, 10:00 CEST
Goteborg, Suedi, 2 prill 2014: SKF-ja ka marrë çmimin Furnizuesi me cilësi të shkëlqyer nga Hino Motors, një kompani e Toyota Group, në vlerësim të zero ankesave nga klientët si rezultat i performancës së jashtëzakonshme në cilësi gjatë vitit 2013. SKF-ja ka bashkëpunuar në partneritet me kompaninë Hino, prodhuesi kryesor i kamionëve në Japoni, që nga viti 2011.
Ulrich Selig, drejtori i SKF Automotive në Azi, u shpreh se “është një nder i vërtetë dhe një kënaqësi e madhe të marrësh një vlerësim të tillë nga Hino. Ne e kemi filluar furnizimin me kushineta me rula konikë (TRB) për Hino në vitin 2012. Kërkesat e tyre rigoroze dhe standardi i cilësisë së lartë janë sfida pozitive për ne, të cilat ne kemi arritur t'i përmbushin. Ne jemi shumë krenarë që jemi një partner inxhinierik që e ndihmojmë kompaninë Hino të prodhojë kamionë më eficientë dhe me performancë më të lartë, që i siguron pronarëve të kamionëve një kosto totale pozitive të pronësisë për biznesin e tyre.”
“SKF-ja është një nga furnizuesit tanë kryesorë. Për të marrë këtë çmim, furnizuesi duhet të jetë shumë i aftë në fushën inxhinierike dhe në prodhim, si dhe të arrijë të sigurojë një performancë të cilësisë shumë të lartë. Ne presim që fokusi dhe njohuritë e larta teknologjike të SKF-së të sjellin më shumë vlerë për Hino dhe të na sigurojnë përfitime të mëdha kur projektojmë modelet e ardhshme të kamionëve. Te SKF-ja ne shikojmë një partner të rëndësishëm dhe shpresojmë të rritemi së bashku", - thotë Yasuhiko Ichinashi, drejtori ekzekutiv i Hino Motors.
Kompania SKF
(publ.)
Për informacione të mëtejshme kontaktoni:
Linja për mediat: +46 31 337 2400
Marrëdhëniet me shtypin: Rebecca Janzon, +46 31-337 3880; +46 727-173 880; rebecca.janzon@skf.com
Marrëdhëniet me investitorët: Marita Björk, +46 31-337 1994; +46 705-181 994; marita.bjork@skf.com
SKF-ja kryeson tregun global si furnizues i kushinetave, permistopëve, mekatronikës, sistemeve të lubrifikimit dhe shërbimeve, të cilat përfshijnë mbështetje teknike, shërbime mirëmbajtjeje dhe qëndrueshmërie, konsultim dhe trajnim inxhinierik. SKF-ja është e pranishme në mbi 130 shtete dhe ka rreth 15 000 pika distributorësh në mbarë botën. Shitjet vjetore për vitin 2013 ishin 63 597 milion SEK dhe numri i punonjësve ishte 48 401. www.skf.com
® SKF është markë e regjistruar tregtare e SKF Group.
-
Imazh
Shkarko kompletin e shtypit
- Çmimi i Furnizuesit i Hino Motors (116 KB) shiko paraprakisht
- Kamioni i Hino Motors (2.4 MB) shiko paraprakisht
als_Latn unk nso_Latn als_Latn als_Latn als_Latn als_Latn pap_Latn vie_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn